Neuvoston asetus N:o 724/67/ETY, annettu 17 päivänä lokakuuta 1967, öljysiementen interventioedellytyksistä markkinointivuoden kahden viimeisen kuukauden aikana sekä interventioelinten ostamien siementen myyntiperiaatteista



Virallinen lehti nro 252 , 19/10/1967 s. 0010 - 0010

Suomenk. erityispainos Alue 3 Nide 1 s. 0225

Tanskank. erityispainos: Sarja I Alue 1967 s. 0258

Ruotsink. erityispainos Alue 3 Nide 1 s. 0225

Englannink. erityispainos: Sarja I Alue 1967 s. 0280

Kreikank. erityispainos: Luku 03 Nide 2 s. 0152

Espanjank. erityispainos: Luku 03 Nide 2 s. 0070

Portugalink. erityispainos: Luku 03 Nide 2 s. 0070



NEUVOSTON ASETUS N:o 724/67/ETY, annettu 17 päivänä lokakuuta 1967, öljysiementen interventioedellytyksistä markkinointivuoden kahden viimeisen kuukauden aikana sekä interventioelinten ostamien siementen myyntiperiaatteista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), ja erityisesti sen 26 artiklan 2 kohdan, ottaa huomioon komission ehdotuksen, sekä katsoo, että asetuksen N:o 136/66/ETY 25 artiklassa säädettyjen kuukausittaisten korotusten johdosta öljysiementen interventiohinnat ovat kunkin markkinointivuoden lopussa korkeammat kuin seuraavan markkinointivuoden alussa; tietyillä yhteisön alueilla sadonkorjuu voi alkaa ennen markkinointivuoden alkamispäivää; interventioelinten ei pitäisi ottaa haltuunsa uuden sadon rapsin-, rypsin- ja auringonkukansiemeniä edellisen markkinointivuoden lopussa voimassa olevilla hinnoilla; tämän tavoitteen saavuttamiseksi olisi säädettävä, että kunkin markkinointivuoden lopussa interventioelimet ostavat siemenet kyseisen markkinointivuoden alussa voimassa olleilla hinnoilla; ottaen huomioon rapsin ja rypsin korjuun alkamispäivän tietyillä yhteisön alueilla, näille siemenille olisi markkinointivuoden viimeistä edellisen kuukauden aikana säilytettävä edellisen kuukauden aikana voimassa olleet interventioedellytykset, ja interventioelinten hallussa olevien öljysiementen myyntiin saattamisen olisi tapahduttava ilman syrjintää yhteisön ostajien välillä ja sellaisilla hinnoilla, jotka eivät estä hintojen tavanomaista kehitystä yhteisön ja kolmansien maiden markkinoilla; tarjouskilpailujärjestelmä mahdollistaa edellä tarkoitettujen tavoitteiden saavuttamisen, ON ANTANUT TÄMÄN ASETUKSEN: 1 artikla 1. Interventioelimet ostavat 1 päivästä 30 päivään kesäkuuta kunakin vuonna rapsin- ja rypsinsiemenet interventiohinnalla, joka oli voimassa kuluvan markkinointivuoden alussa. 2. Interventioelimet ostavat 1 päivästä elokuuta 30 päivään syyskuuta kunakin vuonna auringonkukansiemenet interventiohinnalla, joka oli voimassa kuluvan markkinointivuoden alussa. 2 artikla 1. Interventioelimen hallussa olevien öljysiementen myyntiin saattaminen tapahtuu tarjouskilpailulla: a) niiden saattamiseksi uudelleen yhteisön markkinoille hinnalla, joka estää markkinoiden tilanteen huononemisen ja edellytyksillä, joilla otetaan huomioon saatavuustilanne yhteisössä; b) vientiä varten, kussakin tapauksessa markkinoiden kehityksen ja tarpeiden mukaan määritettävällä hinnalla. 2. Tarjouskilpailun edellytysten, paikassa jossa siemenet ovat, on taattava kaikkien asianomaisten ostajien tasavertainen osallistuminen ja kohtelu riippumatta näiden sijoittautumispaikasta yhteisössä. 3. Jos tehdyt tarjoukset eivät näytä vastaavan todellisia myyntimahdollisuuksia markkinoilla, tarjouskilpailu peruutetaan. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 17 päivänä lokakuuta 1967. Neuvoston puolesta Puheenjohtaja H. HOECHERL (1) EYVL N:o 172, 30.9.1966, s. 3025/66